
 12.4.2014
 BG
 Официален вестник на Европейския съюз
 L 109/9
 РЕГЛАМЕНТ ЗА ИЗПЪЛНЕНИЕ (ЕС) No 371/2014 НА СЪВЕТА
 от 10 април 2014 година
 за прилагане на член 12, параграф 1 от Регламент (ЕС) No 359/2011 относно ограничителни мерки, насочени срещу определени лица, образувания и органи предвид ситуацията в Иран
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 359/2011 на Съвета от 12 април 2011 г. относно ограничителни мерки, насочени срещу определени лица, образувания и органи предвид ситуацията в Иран (1), и по-специално член 12, параграф 1 от него,
 като има предвид, че:
 (1)
 На 12 април 2011 г. Съветът прие Регламент (ЕС) No 359/2011.
 (2)
 Въз основа на преразглеждане на Решение 2011/235/ОВППС на Съвета (2) Съветът реши, че срокът за прилагане на ограничителните мерки следва да бъдат удължен до 13 април 2015 г.
 (3)
 Освен това следва да бъдат актуализирани вписванията за определени лица, включени в приложение I към Регламент (ЕС) No 359/2011 в съответствие с Решение 2014/205/ОВППС (3) на Съвета.
 (4)
 Приложение I към Регламент (ЕС) No 359/2011 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕС) No 359/2011 се изменя в съответствие с посоченото в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 10 април 2014 година.
 За Съвета
 Председател
 D. KOURKOULAS
 (1) ОВ L 100, 14.4.2011 г., стр. 1.
 (2) Решение 2011/235/ОВППС на Съвета от 12 април 2011 г. относно ограничителни мерки, насочени срещу определени лица и образувания с оглед на положението в Иран (ОВ L 100, 14.4.2011 г., стр. 51).
 (3) Решение 2014/205/ОВППС на Съвета от 10 април 2014 г. за изменение на Решение 2011/235/ОВППС относно ограничителните мерки, насочени срещу определени лица и образувания с оглед на положението в Иран (вж. стр. 25 от настоящия брой на Официален вестник).
 ПРИЛОЖЕНИЕ
 Вписванията за изброените по-долу лица заменят вписванията за тези лица, съдържащи се в приложение I към Регламент (ЕС) No 359/2011 на Съвета:
 Лица
 Име
 Идентификационни данни
 Основания
 Дата на включване в списъка
 1.
 RAJABZADEH Azizollah
 Ръководител на Техеранската организация за смекчаване на последиците от бедствия (TDMO). Бивш началник на полицията в Техеран (до януари 2010 г.).
 Като командващ на силите за правоприлагане в района на Техеран Azizollah Rajabzadeh е най-високопоставеното лице, обвинено по делото за насилията в затвора Kahrizak.
 2.
 DORRI- NADJAFABADI Ghorban-Ali
 Място на раждане: Najafabad (Иран)
 Дата на раждане: 1945 г.
 Член на Съвета за целесъобразност, както и представител на върховния лидер в провинция Маркази („централна“). Бивш главен прокурор на Иран до септември 2009 г. (бивш министър на разузнаването по времето на президента Khatami).
 Като главен прокурор на Иран, по негова заповед и под негов надзор се провеждат показни процеси след първите следизборни протести, при които на обвиняемите се отказва правото на защита. Той носи отговорност и за насилията в Kahrizak.
 3.
 MORTAZAVI Said
 Място